ஐயோ அந்த சட்டை மூன்று இடங்களில் தேய்ந்து கிழிந்து விட்டதே, மேலும் 2 பச்சை நிற பட்டன்கள் வேறு அறுந்து விட்டதே. அதை ஒட்டுபோட்டு தைக்கக் கூடிய அளவிற்கு பொறுமைசாலியும், தைரியசாலியுமான ஒரு டெய்லர் கடைக்காரனை இந்த ஊரில் நான் எங்கு போய் தேடுவேன். கடவுளே, இதை நான் செய்யவில்லை என்றால் தன் மேல் அவனுக்கு காதல் இல்லையோ என்று சந்தேகப்படுவாளே. சென்ற மாதம் பக்கத்து வீட்டு அக்கா வடகம் காயவைத்து விட்டு காக்கா விரட்டுவதற்கு ஒரு பழைய கரித்துணியை கேட்ட போது, பைக் துடைத்துக் கொண்டிருந்த அந்த கருமை நிற சாரி, சாரி பச்சை நிற சட்டையை வல்வில் ஓரியைப் போல் (கடையெழு வள்ளல்களுள் ஒருவர்) தயங்காமல் எடுத்துக் கொடுத்தோமே. அந்த சட்டையை மீண்டும் கொடுங்கள் என்று எந்த முகத்தை வைத்துக் கொண்டு போய் கேட்பது.பிச்சைக்காரனுக்கு கூட அப்படியொரு நினைப்பு வராதே.